CELEX: 62016TN0661
Language: bg
Date: 2016-09-19 00:00:00
Title: Дело T-661/16: Жалба, подадена на 19 септември 2016 г. — Credito Fondiario/ЕСП

31.10.2016   
            
            
               BG
            
            
               Официален вестник на Европейския съюз
            
            
               C 402/59
            
         Жалба, подадена на 19 септември 2016 г. — Credito Fondiario/ЕСП
   (Дело T-661/16)
   (2016/C 402/71)
   Език на производството: италиански
   
      Страни
   
   
      Жалбоподател: Credito Fondiario SpA (Рим, Италия) (представители: F. Sciaudone, F. Iacovone, S. Frazzani и A. Neri, адвокати)
   
      Ответник: Единен съвет за преструктуриране
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени първото и второто решение на Единния съвет за преструктуриране,
            
         
               —
            
            
               да обяви член 5, параграф 1, буква е) от Делегиран регламент (ЕС) № 2015/63, на който се основават обжалваните решения, за несъвместим с принципите на равно третиране, пропорционалност и правна сигурност, признати от Хартата на основните права на ЕС,
            
         
               —
            
            
               да обяви приложение I към Делегиран регламент (ЕС) № 2015/63, на който се основават обжалваните решения, за несъвместим с принципите на равно третиране, пропорционалност и правна сигурност, признати от Хартата на основните права на ЕС,
            
         
               —
            
            
               да обяви Делегиран Регламент (ЕС) № 2015/63, на който се основават обжалваните решения, за несъвместим с принципа на свобода на стопанската инициатива, признат от Хартата на основните права на ЕС,
            
         
               —
            
            
               да осъди Единния съвет за преструктуриране да заплати съдебните разноски в производството.
            
         
      Основания и основни доводи
   
   Настоящата жалба е насочена против решения на изпълнителната сесия на Единния съвет за преструктуриране SRB/ES/SRF/2016/06 от 15 април 2016 г. (първо решение) и SRB/ES/SRF/2016/13 от 20 май 2016 г. (второ решение), с които по отношение на жалбоподателя се определя предварителната вноска, предвидена в Делегиран регламент (ЕС) 2015/63 за допълване на Директива 2014/59/ЕС на Европейския парламент и на Съвета по отношение на предварителните вноски в механизмите за финансиране на преструктурирането (ОВ L 11, 2015 г. стр. 44).
   В подкрепа на жалбата си жалбоподателят излага седем основания.
   
               1.
            
            
               Първо основание: първото и второто решение не са били съобщени на Credito Fondiario.
               
                           —
                        
                        
                           В разрез с изискванията на член 5 от Регламент за изпълнение (ЕС) № 2015/81 на Съвета от 19 декември 2014 година за определяне на еднообразни условия за прилагане на Регламент (ЕС) № 806/2014 на Европейския парламент и на Съвета по отношение на предварителните вноски в Единния фонд за преструктуриране (ОВ L 15, 2015 г., стр. 1) Banca d’Italia не е съобщила на жалбоподателя двете решения, приети от Съвета, като се е ограничила да съобщи сумата за плащане, нарушавайки правото на жалбоподателя да обжалва в срок пред съда. Съветът не проявил дължимото усърдие във връзка със съобщенията.
                        
                     
         
               2.
            
            
               Второ основание: нарушение на член 296, втора алинея ДФЕС поради липса на мотиви и неизпълнение на задължението за осигуряване на състезателност при постановяването на решения във връзка с предварителните вноски.
               
                           —
                        
                        
                           Обжалваните решения не съдържат никакви мотиви относно действителното изчисляване на предварителната вноска, с което се препятства ефективното упражняване на контрол за законосъобразност и основателност на решението от страна на жалбоподателя.
                        
                     
         
               3.
            
            
               Трето основание: неправилно прилагане на член 5, параграф 1, буква е) от Делегиран регламент (ЕС) № 2015/63.
               
                           —
                        
                        
                           Поисканата от Credito Fondiario предварителна вноска е непропорционална спрямо профила на риска на институцията и е резултат от неправилна оценка на задълженията ѝ.
                        
                     
         
               4.
            
            
               Четвърто основание: нарушение на член 4, параграф 1 и на член 6 от Делегиран регламент (ЕС) № 2015/63. Неправилна оценка на профила на риска на Credito Fondiario.
               
                           —
                        
                        
                           Към 31 декември 2014 г. Credito Fondiario е бил с профил на нисък риск въз основа на параметрите, предвидени в член 4, параграф 1 и член 6 от Делегиран регламент (ЕС) № 2015/63. Изчислената от Съвета вноска обаче е характерна за институции с профил на висок риск и е резултат от несъобразяването от страна на Съвета на критериите за определяне и намаляване на риска, предвидени в посочените членове.
                        
                     
         
               5.
            
            
               Пето основание: нарушение на членове 20 и 21 от Хартата на основните права на ЕС — Равно третиране.
               
                           —
                        
                        
                           Член 5, параграф 1, буква е) и приложение I към Делегиран регламент (ЕС) № 2015/63 нарушават равното третиране, тъй като предвиждат дискриминационно третиране в разглеждания сектор.
                        
                     
         
               6.
            
            
               Шесто основание: нарушение на принципа на пропорционалност и правна сигурност.
               
                           —
                        
                        
                           Решенията, като не отчитат профила на занижен риск на жалбоподателя, налагат предварителна вноска, съответстваща на институция с профил на повишен риск, с което нарушават принципите на пропорционалност и правна сигурност.
                        
                     
         
               7.
            
            
               Седмо основание: нарушение на член 16 от Хартата на основните права на ЕС — Свобода на стопанската инициатива.
               
                           —
                        
                        
                           Делегиран регламент (ЕС) № 2015/63, с налагането на по-строги изисквания от предвидените в европейската банкова уредба и Регламент (ЕС) № 806/2014 на Европейския парламент и на Съвета от 15 юли 2014 година за установяването на еднообразни правила и еднообразна процедура за преструктурирането на кредитни институции и някои инвестиционни посредници в рамките на Единния механизъм за преструктуриране и Единния фонд за преструктуриране и за изменение на Регламент (ЕС) № 1093/2010 (ОВ L 225, 2014 г., стр. 1) по отношение на оценката на риска на институцията, както и с въвеждането на дискреционни елементи при изчисляването на предварителната вноска, нарушава равното третиране, правната сигурност и свободата на стопанската инициатива.